TULTA JERUSALEMISTA
Shalom, veljet ja sisaret, missä sitten meitä katsottekin -
median välityksellä.
On hienoa opettaa teille Jumalan Sanaa.
On tärkeä tietää se mitä Johannes sanoi: -
"Alussa oli Sana, ja Sana oli Jumalan tykönä, ja Sana oli Jumala."
Luetaan ne jakeet, jotta ymmärtäisimme, mistä on kyse.
Joh. 1:1: -
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Mitä se tarkoittaa?
Mistä tämä ilmoitus on peräisin?
Miksi hän aloittaa evankeliuminsa juuri näillä sanoilla?
On aikoja, jolloin joudumme pimeyteen.
Emme tokikaan vaella pimeydessä, koska olemme uskovia, -
mutta olosuhteet ja tilanteet, joihin joudumme, ovat pimeyttä.
Tulee hyökkäyksiä ja vaikeuksia.
Johanneksen aloitus on mielenkiintoinen: -
"Alussa [bereshit] oli Sana..."
Se johdattaa meidät 1. Mooseksen kirjaan, -
nimeltään Bereshit.
Meidän on karkotettava pimeys ja tuotava valo.
Jeshua sanoi meitä maailman valkeudeksi ja maan suolaksi.
1. Moos. 1:1.
Mitä bereshit oikeastaan tarkoittaa?
Se on sama kuin barosh, "ennen kaikkea" tai "ensimmäiseksi".
Siinä on myös sana bar, eli "poika", -
kuten sanoissa bar mitsva.
Loppuosa on ashit, "asetan".
Ps. 110:1: -
"Herra sanoi minun herralleni: 'Istu minun oikealle puolelleni, -
kunnes minä panen [ashit] sinun vihollisesi -
sinun jalkojesi astinlaudaksi.'"
Poika siis asettaa kaiken Isän jalkoihin, -
tai Isä asettaa kaiken Pojan jalkoihin.
Jo aivan alussa näemme siis Jeshuan.
"Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä."
Alussa siis Jumala loi maan. Se oli autio ja tyhjä, tohu va-vohu.
Tohu va-vohu ovat nekin mielenkiintoisia sanoja.
Ne tarkoittavat, ettei ole toivoa eikä tulevaisuutta.
Jos Jumala ei tee sille mitään, mitään ei tapahdu.
Tässä mainitaan myös pimeys, mutta myös se, -
että Jumalan Henki liikkui siellä.
Muistattehan, että Henki tuli Jeshuan päälle kyyhkysen muodossa.
Kyyhkynen laskeutui taivaasta, -
kun Jeshua kastettiin Jordanjoessa.
"Jumalan Henki liikkui vetten päällä."
Se kertoo siitä, -
että Pyhä Henki aina odottaa, että Jumala sanoo Sanansa.
Kun Jumala puhuu, -
Pyhä Henki ottaa Sanan ja asettaa sen sinne, minne pitää.
Olet ehkä nyt pimeässä tietämättä, mitä tehdä.
Ehkä sinulla on perheongelmia.
Toivottavasti ei, mutta kaikenlaista sattuu.
Tai ehkä huolenasi ovat raha- tai työasiat, -
tai seurakuntasi tai maasi tilanne.
Mutta kuten Jeremia sanoo, meillä on tulevaisuus ja toivo, -
sillä Jumala sanoi: "Tulkoon valkeus". Ja valkeus tuli.
Odotamme, että Jumala puhuisi valon elämäämme.
Jumala on kuitenkin jo puhunut ja antanut arvovallan meille.
Me olemme maailman valo ja maan suola.
Meillä on valta muuttaa ilmapiiri ja karkottaa pimeys.
Rakkaat ystävät, on tärkeä ymmärtää tämä, -
jota yritän teille sanoa.
Jos joudumme pimeyteen, -
meidän on ennen kaikkea tutkiskeltava elämäämme.
Miksi pimeys tuli?
Miksi pahuus, saatana ja pahat henget lähestyivät meitä?
Olemmeko erehtyneet -
tai tehneet syntiä?
Niinkin joskus käy.
Silloin on kaduttava ja tehtävä parannus.
1. Joh. 1:5: -
"Ja tämä on se sanoma, jonka olemme häneltä kuulleet -
ja jonka me teille julistamme: -
että Jumala on valkeus ja ettei hänessä ole mitään pimeyttä.
Jos sanomme, että meillä on yhteys hänen kanssaan, -
mutta vaellamme pimeydessä, -
niin me valhettelemme emmekä tee totuutta.
Mutta jos me valkeudessa vaellamme, niinkuin hän on valkeudessa, -
niin meillä on yhteys keskenämme, -
ja Jeesuksen Kristuksen, hänen Poikansa, veri puhdistaa meidät -
kaikesta synnistä.
Jos sanomme, ettei meillä ole syntiä, niin me eksytämme itsemme, -
ja totuus ei ole meissä."
Sitten tulee voimallinen lupaus.
Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä."
Syntien anteeksiantaminen ja puhdistaminen on siis ehdollista.
Ehtona on, että tunnustamme syntimme.
Meidän on uskottava sydämessämme, että Jeshua on Herra, -
ja tunnustettava se suullamme.
Samoin meidän on uskottava sydämessämme -
ja tunnustettava suullamme, -
että jos tunnustamme syntimme, pyydämme anteeksi -
ja teemme parannuksen, Hän antaa meille anteeksi.
Se ei siis tarkoita vain hiljaista tunnustamista sydämellä, -
vaan myös suulla, ääneen.
On tuotettava ääntä ja sanoja.
"Jos me tunnustamme syntimme..." Se on ehto.
"...on hän uskollinen ja vanhurskas."
Paino on sekä sanalla "jos", -
että sanoilla "hän on uskollinen ja vanhurskas".
Hän on uskollinen, sillä Hän ei voi pettää eikä valehdella.
Hän on vanhurskas, ja siksi Hän voi antaa meille anteeksi.
"...niin että hän antaa meille synnit anteeksi -
ja puhdistaa meidät kaikesta vääryydestä."
Tämä on mielenkiintoista ja tärkeää.
Ei meidän tarvitse tehdä parannusta kerta toisensa jälkeen.
Tunnen monia, jotka eivät ole varmoja siitä, -
ovatko he saaneet syntinsä anteeksi.
Jos olemme tehneet sen tosissamme, -
tunnustaneet sen suullamme, -
ja todella uskoneet sen, että Hän on uskollinen ja vanhurskas, -
Hän on antanut meille synnit anteeksi ja puhdistanut meidät vääryydestä.
Se on tärkeää!
Jos olet vaikeassa tilanteessa, -
muista, että olet hengellisessä sodassa.
Puhun siitä pian, mutta ennen sitä sanon erään asian.
Ps. 119:71: "Hyvä oli minulle, että minut nöyryytettiin: -
niin minä opin sinun käskysi."
En väitä Jumalan käyttävän pimeyttä opettaakseen meille jotain, -
mutta Jumala voi kääntää pahan meidän hyväksemme.
Joskus vaikeutemme ovat meidän omaksi parhaaksemme.
Monet valittavat, ettei heillä ole sitä eikä tätä, -
mutta ajatelkaa vaikkapa miljonääriä, joka menettää rakkaansa.
Hän antaisi miljoonansa pois saadakseen hänet takaisin.
Köyhäkin luopuisi kaikesta, mitä hänellä on.
Ajatelkaa siis, ennen kuin valitatte puutteitanne!
Meillä on jotain parempaa, kuin mitkään rikkaudet.
Saamme elää, -
ja Jumala on vapauttanut meidät synneistämme, -
avannut meille valtakuntansa ja ottanut meidät lapsikseen.
Joskus ongelmat eivät selviä, -
vaikka olisimme tehneet parannuksen.
Jos elämme niin, -
että kaikki on parhaaksi niille, jotka rakastavat Jumalaa, -
tilanne paranee, kun me itse muutamme sen sisältä käsin.
Jos kaikki on parhaaksi niille, jotka rakastavat Jumalaa, -
me muutamme ympäristömme, koska olemme sisältä erilaisia -
kuin ne muut samassa tilanteessa olevat, -
joilla ei ole ulospääsyä.
Meillä on aina -
tulevaisuus ja toivo.
"Sillä minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset" (Jer. 29:11).
Miten pystymme siihen?
Uskomalla Jumalan Sanaa ja Jumalan Sanaan.
Meidän on uskottava, että kaikki vaikuttaa niiden parhaaksi, -
jotka rakastavat Jumalaa (Room. 8:28).
Rakastamme Häntä, koska Hän rakasti meitä ensin.
Olemme rakastaneet Häntä siitä hetkestä lähtien, -
kun Hän antoi meille Pyhän Henkensä.
Hän lähetti ainoan Poikansa lunastamaan meidät -
ja antamaan meille elämän ja yltäkylläisyyden.
"Minä olen tullut, että heillä olisi elämä ja olisi yltäkylläisyys."
Kolmanneksi meidän on ymmärrettävä, että olemme sodassa.
Se on hengellinen sota.
Saatana, vihollisemme, ei pidä siitä, -
että edistymme, vahvistumme Herrassa, -
kasvamme uskossa ja rakkaudessa -
ja otamme Jumalan Sanan vastaan ja elämme sen mukaan.
Ei hänen ole helppoa niellä sitä.
Muistatteko, -
että kun Jeshua nousi vedestä kasteen jälkeen, -
Pyhä Henki vei Hänet erämaahan?
Hän paastosi siellä 40 päivää.
Saatana tuli kiusaamaan Häntä.
Paastoamisen tarkoitushan on lähestyä Jumalaa.
Kun Jeshua paastotessaan vahvistui Herrassa, -
saatana tuli.
Alkoi hengellinen taistelu.
Luetaan se kohta.
Miten Jeshua voitti saatanan?
Luuk. 4:1: -
"Sitten Jeesus täynnä Pyhää Henkeä..."
Meidänkin on oltava täynnä Pyhää Henkeä.
Jatkakaa siis rukoilemista, Jumalan Sanan tutkiskelua -
ja Hänen käskyjensä noudattamista!
"Sitten Jeesus täynnä Pyhää Henkeä palasi Jordanilta; -
ja Henki kuljetti häntä erämaassa, -
ja perkele kiusasi häntä neljäkymmentä päivää.
Eikä hän syönyt mitään niinä päivinä, -
mutta kun ne olivat päättyneet, tuli hänen nälkä."
Se oli fyysinen tunne, -
mutta koko sen ajan Hän oli taistellut hengellisesti.
Nyt tuli sen taistelun loppuhuipentuma.
Huomatkaa, miten Jeshua voitti kiusaajan!
Niin perkele sanoi hänelle: 'Jos sinä olet Jumalan Poika, -
niin sano tälle kivelle, että se muuttuu leiväksi'.
Jeesus vastasi hänelle..." Huomatkaa tämä tärkeä vastaus!
"Kirjoitettu on..."
Hän siis siteerasi Jumalan Sanaa.
Jeshua ja Jumalan Sana ovat sama asia.
Hän on tietenkin itse Jumalan Sana, -
mutta tarkoitan, että Hän oli niin sidoksissa Jumalan Sanaan, -
ettei Hän vastannut järkensä tai tunteidensa pohjalta.
Joskus joutuessamme hengelliseen taisteluun -
alamme puhua tunteistamme. Ei niin!
"Jeesus vastasi hänelle: -
'Kirjoitettu on: 'Ei ihminen elä ainoastaan leivästä'.'
Ja perkele vei hänet korkealle vuorelle..."
Saatana ei siis jättänyt Häntä rauhaan.
Saatamme luulla, että taistelu menee pian ohi, -
mutta se voi jatkua kauankin.
On seistävä lujana Jumalan Sanaan turvautuen.
"Ja perkele vei hänet korkealle vuorelle -
ja näytti hänelle yhdessä tuokiossa kaikki maailman valtakunnat -
ja sanoi hänelle: -
'Sinulle minä annan kaiken tämän valtapiirin ja sen loiston, -
sillä minun haltuuni se on annettu, ja minä annan sen, kenelle tahdon.
Jos sinä siis kumarrut minun eteeni, niin tämä kaikki on oleva sinun.'
Jeesus vastasi ja sanoi hänelle: 'Kirjoitettu on...'" Jälleen!
Sanokaa kanssani: "Kirjoitettu on!"
Turvautukaa siihen, mitä on kirjoitettu!
Ennen kun voitte saada Hengessä jotain Jumalalta, -
teidän on valettava perusta Kirjoitusten varaan.
Saatanaa vastaan auttaa vain Jumalan Sana, -
koska sillä on arvovalta.
"Kirjoitettu on: -
'Sinun pitää kumartaman Herraa, sinun Jumalaasi, -
ja häntä ainoata palveleman'."
Saatana ei vieläkään jätä häntä rauhaan.
Miten monta kertaa oikein on sanottava "Kirjoitettu on"?
Niin monta kuin tarvitsee!
"Niin hän vei hänet Jerusalemiin ja asetti hänet pyhäkön harjalle -
ja sanoi hänelle: -
'Jos sinä olet Jumalan Poika, niin heittäydy tästä alas; -
sillä kirjoitettu on: -
'Hän antaa enkeleilleen käskyn sinusta, että he varjelevat sinua', -
ja: 'He kantavat sinua käsillänsä, ettet jalkaasi kiveen loukkaisi'.'"
Saatanakin siteerasi Jumalan Sanaa!
Hän voi kyllä siteerata sitä, vaikka ei eläkään sen mukaan.
Hän tuntee sen paremmin kuin monet uskovat, -
mutta hän ei elä sen mukaan.
Sen mukaan elävät vain ne, jotka ovat ottaneet sydämeensä -
armon ja rakkauden Pyhässä Hengessä.
"Jeesus vastasi ja sanoi hänelle: 'Sanottu on...'" Missä on sanottu?
Jumalan Sanassa.
"'Älä kiusaa Herraa, sinun Jumalaasi'.'
Ja kun oli kaiken kiusattavansa kiusannut, -
poistui perkele hänen luotaan ajaksi."
Saatana poistui siis, kunnes hyökkäisi uudelleen.
Edessä oli siis uusi hengellinen taistelu.
Aina kun kasvamme hengessä, joudumme hengelliseen taisteluun.
Ei siinä ole mitään pelättävää.
Palataan alkuun. "Alussa oli Sana."
Meidän on asetettava Jumalan Sana yhtä korkealle kuin psalmi 138: -
"Sanasi käy yli kaikkien nimiesi" (alkutekstin mukaan).
Jos Jumala pitää Sanaansa niin suuressa arvossa, -
meidänkin on nostettava Sana yli kaiken muun, -
nimemme, arvovaltamme, kunniamme, -
rahamme ja olosuhteemme.
Jumalan Sana on tärkeämpi kuin mikään niistä.
Joskus on pohdittava, mistä pimeys johtuu.
Miksi en pääse eteenpäin ja miksi tunnen näin?
Emme tosin elä tunteiden, vaan uskon varassa.
Meidän on tarkistettava, olemmeko erehtyneet tai tehneet syntiä.
Jos tunnustamme sen, Herra on uskollinen ja vanhurskas, -
ja antaa meille anteeksi ja puhdistaa meidät.
On myös uskottava, -
että Hän kääntää pahan meidän parhaaksemme.
Kaikki vaikuttaa niiden parhaaksi, jotka rakastavat Jumalaa.
Jumala on rakastava Isä, ja me olemme Hänen lapsiaan.
Jumalan on rakkaus, ja Hän rakastaa meitä.
Joskus Hän antaa meidän kulkea koettelemusten läpi, -
ei tuhotakseen meitä, vaan vahvistaakseen meitä hengellisesti.
Joskus joudumme hengellisen hyökkäyksen kohteeksi.
Pyhä Henki vie meidät sinne.
Julistettuaan minut Jumalan lapseksi -
Hän veikin minut erämaahan.
Siellä aloin vahvistua hengellisesti.
Aloin lukea Jumalan Sanaa ja rukoilla kielillä.
Sitten yhtäkkiä jouduin pitkään taisteluun.
Minun oli turvauduttava siihen, mitä minulla oli.
Se ei ollut alun perin minun, vaan siitä tuli minun.
Olen siihen sidottu, sillä se annettiin minulle taivaasta.
Tiedän, että se on totuus, -
eikä kukaan ihminen, eikä saatana eivätkä enkelit -
eivätkä mitään olosuhteet voi muuttaa sitä.
Se totuus on pysynyt tuhansia vuosia, -
ja sillä on voima ja valta muuttaa sekä olosuhteet että ihmisen.
Se karkottaa pimeyden.
Siitä on kysymys.
Jos uskon, että Sana, joka on tässä edessäni, on totta, -
ja että sillä on voima muuttaa sekä ihmisen että olosuhteet, -
voitan kaiken ympärilläni.
Voittaja on se, joka ei luovu omastaan.
Älkää luopuko omastanne, -
Jumalan Sanassa saamistanne lupauksista!
Palatkaa alkuun, palatkaa Jumalan Sanaan ja Pyhään Henkeen!
Pyhä Henki auttaa teitä voittamaan olosuhteenne, -
ja niin näette Jumalan valon -
toimivan kaikessa voimassaan.
Siunaan teitä, rakkaat ystävät!
Löydätte meidät Facebookista.
Vastaan mielelläni kysymyksiinne.
Siunatkoon Jumala teitä!
Siunaan teitä Aaronin siunauksella täältä Jerusalemista.
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan.
Jeshua Messiaan nimessä.
Vahvistakoon ja siunatkoon Herra kansaansa, aamen!
Shalom Jerusalemista!
Suomennos: Hannele Lehtoranta